ΜΠΛΑΝΤ
ΥΠΟΣΤΗΡΙΖΟΥΜΕ ΤΑ ΣΤΡΑΤΕΥΜΑΤΑ ΜΑΣ
Αυτά είναι τα μετάλλια του Τόμπι.
Να η μοβ καρδιά του.
Την πήρε
εξαιτίας των τραυματισμών του στο Αφγανιστάν.
Ήμασταν περήφανοι για τον Τόμπι
όταν τα πήρε όλα αυτά,
αλλά θα τα επέστρεφα όλα για να γυρίσει.
ΥΠΑΡΧΟΥΝ ΠΑΝΩ ΑΠΟ 100.000 ΒΕΤΕΡΑΝΟΙ ΤΟΥ ΣΤΡΑΤΟΥ ΣΤΙΣ ΦΥΛΑΚΕΣ ΤΩΝ ΗΠΑ
ΑΠΟ ΑΥΤΟΥΣ, ΠΑΝΩ ΑΠΟ ΤΟ 15% ΕΧΕΙ ΚΑΤΑΔΙΚΑΣΤΕΙ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ #296785
ΤΟΜΠΙ ΓΚΡΕΓΚΟΡΙ ΑΥΓΟΥΣΤΟΣ 2009 - ΙΟΥΝΙΟΣ 2010
Με λένε Αρούντα Πέρκινς.
Είμαι η μαμά του Τόμπι.
Έκανε δύο περιοδείες στο Αφγανιστάν,
και υπέφερε.
Ο Τόμπι είχε αλλάξει μετά τη δεύτερη περιοδεία.
Κάτι του έκανε ο στρατός, και δεν είναι πια ο Τόμπι μου.
ΜΙΑ ΣΕΙΡΑ ΤΟΥ NETFLIX
ΠΟΙΝΗ
ΣΩΦΡΟΝΙΣΤΙΚΟ ΚΕΝΤΡΟ ΤΖΕΦΕΡΣΟΝ ΣΙΤΙ, ΜΙΖΟΥΡΙ
ΟΧΙ ΠΑΡΑΒΑΤΕΣ ΜΕΤΑ ΑΠΟ ΑΥΤΟ ΤΟ ΣΗΜΕΙΟ ΧΩΡΙΣ ΤΗ ΣΥΝΟΔΕΙΑ ΠΡΟΣΩΠΙΚΟΥ
ΓΚΡΕΓΚΟΡΙ, Τ 296785
Είμαι ο Τόμπι Γκρέγκορι.
ΚΑΜΙΑ ΓΕΝΙΑ ΒΕΤΕΡΑΝΩΝ ΔΕΝ ΘΑ ΝΙΩΣΕΙ ΕΓΚΑΤΑΛΕΙΜΜΕΝΗ ΠΟΤΕ ΞΑΝΑ
Είμαι στο Σωφρονιστικό Κέντρο Τζέφερσον Σίτι,
στο Μιζούρι.
ΤΟ 2016, Ο ΤΟΜΠΙ ΓΚΡΕΓΚΟΡΙ ΔΗΛΩΣΕ ΕΝΟΧΟΣ ΣΕ ΚΑΤΗΓΟΡΙΑ ΦΟΝΟΥ
Καταδικάστηκα σε 24 χρόνια φυλάκισης για φόνο δεύτερου βαθμού
λόγω μειωμένου καταλογισμού
που οφείλεται σε PTSD.
Γεννήθηκα στις 16 Ιουλίου του 1974.
ΜΠΕΛ
Μεγάλωσα σε μια μικρή πόλη στο Μιζούρι, το Μπελ.
Δεν είχε πολλά πράγματα να κάνεις εκεί. Πηγαίναμε σε ρυάκια, και κάναμε πάρτι.
Τότε κατάλαβα ότι μου αρέσει το ποτό.
Στην εφηβεία μου, έπινα ακόμα πιο πολύ.
Δεν είχα χάσει εντελώς τον έλεγχο μέχρι που κατατάχτηκα στον στρατό.
Τότε έγινε το χόμπι μου να πίνω.
ΣΕ ΗΛΙΚΙΑ 23 ΕΤΩΝ, Ο ΓΚΡΕΓΚΟΡΙ ΚΑΤΑΤΑΧΘΗΚΕ ΣΤΟΥΣ ΠΕΖΟΝΑΥΤΕΣ
Ήθελα να καταταχτώ στον στρατό από όταν ήμουν νέος.
Αλλά όταν έφτασα στο κέντρο εκπαίδευσης των πεζοναυτών,
σκεφτόμουν "Τι έκανα;
Γιατί ήθελα να το κάνω αυτό;"
ΑΠΑΓΟΡΕΥΜΕΝΗ ΠΕΡΙΟΧΗ ΠΡΟΕΙΔΟΠΟΙΗΣΗ
Αλλά μόλις αποφοίτησα, ένιωσα
ότι είχα πετύχει,
ήμουν πια πεζοναύτης,
και όλα ήταν υπέροχα
για λίγο καιρό.
ΟΣΟ ΗΤΑΝ ΣΤΟΥΣ ΠΕΖΟΝΑΥΤΕΣ,
Ο ΓΚΡΕΓΚΟΡΙ ΥΠΕΒΑΛΕ ΕΠΙΣΗΜΗ ΚΑΤΑΓΓΕΛΙΑ ΕΝΑΝΤΙΟΝ ΜΙΑΣ ΑΞΙΩΜΑΤΙΚΟΥ
Έδειξε προσωπικό ενδιαφέρον για εμένα.
Και μου έκανε πράγματα που ήταν παράνομα.
Με απειλούσε με το όπλο της,
και με κακοποιούσε σεξουαλικά.
Με ανάγκαζε να παίρνω Viagra, και να κάνω σεξ μαζί της.
Με έπνιγε με τα χέρια της,
και πίστευα ότι θα με πυροβολούσε, και δεν θα της έκαναν τίποτα.
Μου πήρε τα πάντα.
Ένιωθα αδύναμος.
Και έκανα καταγγελία.
Μου απάντησαν "Οι άνδρες δεν κακοποιούνται σεξουαλικά.
Θα έπρεπε να χαίρεσαι που κάνετε σεξ".
ΩΣ ΑΠΟΤΕΛΕΣΜΑ ΑΥΤΗΣ ΤΗΣ ΚΑΚΟΠΟΙΗΣΗΣ, Ο ΓΚΡΕΓΚΟΡΙ ΔΙΑΓΝΩΣΤΗΚΕ ΜΕ PTSD
ΕΦΥΓΕ ΑΠΟ ΤΟΥΣ ΠΕΖΟΝΑΥΤΕΣ ΤΟ 2005
ΕΠΙ ΔΥΟ ΧΡΟΝΙΑ, Ο ΓΚΡΕΓΚΟΡΙ ΠΡΟΣΠΑΘΟΥΣΕ ΝΑ ΒΡΕΙ ΔΟΥΛΕΙΑ ΩΣ ΠΟΛΙΤΗΣ
ΤΟ 2007, Ο ΣΤΡΑΤΟΣ ΤΩΝ ΗΠΑ ΑΡΧΙΣΕ ΝΑ ΣΤΡΑΤΟΛΟΓΕΙ
ΕΞΑΙΤΙΑΣ ΤΩΝ ΠΟΛΕΜΩΝ ΣΕ ΙΡΑΚ ΚΑΙ ΑΦΓΑΝΙΣΤΑΝ
Ο ΓΚΡΕΓΚΟΡΙ ΑΠΟΦΑΣΙΣΕ ΝΑ ΚΑΤΑΤΑΧΘΕΙ ΞΑΝΑ
Με έστειλαν στο Αφγανιστάν το 2008.
Ήμουν στο τάγμα πεζικού 2506.
Ήμασταν σε έναν δρόμο εφοδιασμού, και δεχόμασταν πυρά,
πυραύλους, σχεδόν κάθε μέρα.
15 Δεκεμβρίου του 2008,
τότε έπαθα τραυματική εγκεφαλική κάκωση, κι έλαβα τη μοβ καρδιά μου.
Ένας πύραυλος εκτοξεύτηκε.
Χτύπησε το οχυρό καταφύγιο στο οποίο πηγαίναμε.
Και με έριξε αναίσθητο.
Έπαθα σοκ.
Αιμορραγούσα από τη μύτη και από το στόμα.
Δεν γινόταν να συγκεντρωθώ.
Δεν με έστειλαν σπίτι
γιατί χρειαζόντουσαν κάθε άτομο εκεί,
αλλά έγιναν αναφορές ότι φερόμουν παράξενα.
ΠΑΡΑ ΤΙΣ ΑΝΗΣΥΧΙΕΣ ΓΙΑ ΤΗΝ ΠΝΕΥΜΑΤΙΚΗ ΤΟΥ ΥΓΕΙΑ,
Ο ΓΚΡΕΓΚΟΡΙ ΣΤΑΛΘΗΚΕ ΚΑΙ ΣΕ ΑΛΛΕΣ ΑΠΟΣΤΟΛΕΣ
ΤΕΛΙΚΑ, ΤΟ 2011, ΠΑΡΑΠΕΜΦΘΗΚΕ ΓΙΑ ΝΑ ΛΑΒΕΙ ΨΥΧΙΑΤΡΙΚΗ ΘΕΡΑΠΕΙΑ
ΣΤΟ ΦΟΡΤ ΚΑΡΣΟΝ, ΣΤΟ ΚΟΛΟΡΑΝΤΟ
Η γιατρός μού έκανε δύο μαγνητικές.
Έγραψε στο αρχείο μου ότι είχα πάθει μεγάλη ζημιά στον μετωπιαίο λοβό,
και ότι για αυτό έφταιγε η θητεία μου.
Ο ΓΚΡΕΓΚΟΡΙ ΔΙΑΓΝΩΣΤΗΚΕ ΞΑΝΑ ΜΕ PTSD, ΔΗΛΑΔΗ ΜΕ ΔΙΑΤΑΡΑΧΗ ΜΕΤΑΤΡΑΥΜΑΤΙΚΟΥ ΣΤΡΕΣ
ΟΣΟ ΗΤΑΝ ΣΤΟ ΦΟΡΤ ΚΑΡΣΟΝ,
Ο ΓΚΡΕΓΚΟΡΙ ΤΑ ΕΦΤΙΑΞΕ ΜΕ ΤΗ ΣΤΡΑΤΙΩΤΗ ΑΪΝΕΖ ΤΟΛΚ
ΣΤΡΑΤΟΣ ΤΩΝ ΗΠΑ
ΟΙ ΔΥΟ ΤΟΥΣ ΕΙΧΑΝ ΥΠΗΡΕΤΗΣΕΙ ΜΑΖΙ ΣΤΟ ΑΦΓΑΝΙΣΤΑΝ
Ήρθαμε κοντά.
Όσο καιρό ήμουν στον στρατό, κανείς δεν με καταλάβαινε.
Νόμιζα ότι με πέρναγαν για τρελό.
Αλλά εκείνη δεν το έκανε επειδή είχε τις ίδιες εμπειρίες με εμένα,
έτσι, ήρθαμε κοντά.
ΤΟ 2012, Ο ΓΚΡΕΓΚΟΡΙ ΔΙΑΤΑΧΘΗΚΕ
ΝΑ ΑΠΟΣΥΡΘΕΙ ΑΠΟ ΤΟΝ ΣΤΡΑΤΟ ΓΙΑ ΙΑΤΡΙΚΟΥΣ ΛΟΓΟΥΣ
ΚΑΛΩΣ ΗΡΘΑΤΕ ΣΤΟΝ ΣΤΡΑΤΟ ΤΩΝ ΗΠΑ
ΦΟΡΤ ΛΕΟΝΑΡΝΤ ΓΟΥΝΤ 1,5 ΧΛΜ.
Η Αϊνέζ μετατέθηκε στο Φορτ Λέοναρντ Γουντ, στο Μιζούρι.
Εγώ αποστρατεύτηκα και γύρισα σπίτι.
ΠΑΝΕΠΙΣΤΗΜΙΟ ΣΕΝΤ ΛΟΥΙΣ
Έμενα κοντά στο Σεντ Λούις.
Παντρεύτηκα την Αϊνέζ το 2013.
Δυσκολεύτηκα να προσαρμοστώ στη ζωή του πολίτη.
Δεν μπορούσα να μείνω σε μια δουλειά για πολύ καιρό.
Προσπαθούσα να προσαρμοστώ.
ΩΣ ΤΙΣ ΑΡΧΕΣ ΤΟΥ 2016, Ο ΓΚΡΕΓΚΟΡΙ ΔΕΝ ΕΙΧΕ ΣΤΑΘΕΡΟ ΕΙΣΟΔΗΜΑ,
ΕΠΙΝΕ ΠΟΛΥ, ΚΑΙ Η ΣΧΕΣΗ ΤΟΥ ΜΕ ΤΗΝ ΑΪΝΕΖ ΠΕΡΝΟΥΣΕ ΚΡΙΣΗ
Δεν το παραδεχόμουν, αλλά κατέρρεα.
4 ΑΥΓΟΥΣΤΟΥ ΤΟΥ 2016
Δεν θυμάμαι τίποτα από εκείνη τη μέρα.
Όσοι με είχαν δει εκείνη τη μέρα,
είπαν ότι μου μίλησαν, και ότι δεν ήμουν καλά.
ΛΙΓΟ ΜΕΤΑ ΤΙΣ 5 Μ.Μ., Ο ΓΚΡΕΓΚΟΡΙ ΟΔΗΓΗΣΕ ΔΕΚΑ ΧΛΜ. ΜΕΧΡΙ ΤΟ ΜΟΤΕΛ ΟΟΥΕΝΣΒΙΛ
ΟΠΟΥ ΕΜΕΝΕ Η ΑΪΝΕΖ, ΜΕ ΤΗΝ ΟΠΟΙΑ ΗΤΑΝ ΣΕ ΔΙΑΣΤΑΣΗ
ΜΟΤΕΛ ΟΟΥΕΝΣΒΙΛ
Ήμουν άυπνος, δεν είχα πάρει τα φάρμακά μου.
Είχα πιει.
ΣΤΙΣ 5:40 Μ.Μ., Ο ΓΚΡΕΓΚΟΡΙ ΜΠΗΚΕ ΣΤΟ ΔΩΜΑΤΙΟ ΤΗΣ ΑΪΝΕΖ
ΣΤΙΣ 5:43 Μ.Μ., ΤΡΑΒΗΞΕ ΤΟ ΟΠΛΟ ΤΟΥ, ΚΑΙ ΑΝΟΙΞΕ ΠΥΡ
ΑΣΘΕΝΟΦΟΡΟ
Την επόμενη μέρα, ξύπνησα σε ένα κρεβάτι δεμένος με χειροπέδες.
ΑΦΟΥ ΠΥΡΟΒΟΛΗΣΕ ΤΗΝ ΑΪΝΕΖ, Ο ΓΚΡΕΓΚΟΡΙ ΕΣΤΡΕΨΕ ΤΟ ΟΠΛΟ ΣΤΟΝ ΕΑΥΤΟ ΤΟΥ
Μου είχα ρίξει κάτω από το πιγούνι.
Έχασα τα μπροστινά μου δόντια.
Το μόνο που συγκρατεί το πρόσωπό μου είναι κάτι μεταλλικές πλάκες.
ΟΣΟ ΗΤΑΝ ΣΤΟ ΝΟΣΟΚΟΜΕΙΟ, Ο ΓΚΡΕΓΚΟΡΙ ΕΜΑΘΕ
ΟΤΙ Η ΑΪΝΕΖ ΕΙΧΕ ΠΕΘΑΝΕΙ ΣΤΗ ΣΚΗΝΗ ΤΟΥ ΕΓΚΛΗΜΑΤΟΣ
Όταν μου είπαν
ότι το άτομο που πέθανε ήταν η Αϊνέζ…
έγινα ράκος.
Στην αρχή, βρισκόμουν σε άρνηση.
Και υποθέτω ότι βρίσκομαι σε άρνηση
ακόμα.
24 ΩΡΕΣ ΜΕΤΑ ΤΟ ΕΓΚΛΗΜΑ,
Ο ΓΚΡΕΓΚΟΡΙ ΚΑΤΗΓΟΡΗΘΗΚΕ ΓΙΑ ΦΟΝΟ ΠΡΩΤΟΥ ΒΑΘΜΟΥ
Την αγαπούσα,
και δεν θα…
Δεν θα το έκανα…
αν δεν υπήρχαν άλλοι παράγοντες.
Και πιστεύω
ότι οι πολεμικές μου εμπειρίες και το PTSD
ήταν οι αιτίες.
Ήμουν περήφανος που υπηρέτησα.
Ήμουν περήφανος για όσα κατόρθωσα.
Αλλά ειλικρινά, εξαιτίας των όσων έγιναν,
εύχομαι να μην είχα υπηρετήσει ούτε μία μέρα.
ΚΑΜΙΑ ΓΕΝΙΑ ΒΕΤΕΡΑΝΩΝ ΔΕΝ ΘΑ ΝΙΩΣΕΙ ΕΓΚΑΤΑΛΕΙΜΜΕΝΗ ΠΟΤΕ ΞΑΝΑ
ΣΕΝΤ ΛΟΥΙΣ, ΜΙΖΟΥΡΙ
ΒΙΒΛΙΟΘΗΚΕΣ ΠΑΝΕΠΙΣΤΗΜΙΟΥ ΒΙΒΛΙΟΘΗΚΗ ΤΟΜΑΣ ΤΖΕΦΕΡΣΟΝ
Εδώ και περίπου 24 χρόνια,
κάνω συνεδρίες με βετεράνους
που βρέθηκαν σε εμπόλεμες ζώνες,
σε Αφγανιστάν, Ιράκ, Βιετνάμ.
Μακάρι να ήταν μεμονωμένο περιστατικό.
Αλλά τα στοιχεία από όλη τη χώρα δείχνουν ότι γίνονται πια συχνά από ό,τι θα έπρεπε.
Είμαι ο δρ Στιβ Μπρους.
Το 2016, ο συνήγορος του Τόμπι Γκρέγκορι μου ζήτησε
να εξετάσω τον κύριο Γκρέγκορι,
και να διαπιστώσω αν το ιστορικό τραύματός του
έπαιξε ρόλο που η συμπεριφορά του έγινε τόσο ασταθής
που σκότωσε τη γυναίκα του.
Μίλησα με τον Γκρέγκορι στη φυλακή για αρκετές ώρες.
Ήμασταν οι δυο μας. Δεν υπήρχαν δικηγόροι.
Το ιατρικό ιστορικό του ήταν σημαντικό
για ένα ιστορικό τραύματος όσο ήταν στον στρατό.
Ενώ πολεμούσε στο Αφγανιστάν,
υπέστη τραυματική εγκεφαλική κάκωση.
Δήλωσε ότι άρχισε να γίνεται παρανοϊκός,
να πιστεύει ότι οι στρατιώτες που ήταν μαζί του
άνηκαν στον εχθρό.
Αυτό έθετε σε κίνδυνο και εκείνους και τον ίδιο.
Μάλιστα, ο διοικητής του παρατήρησε ότι είχε γίνει παρανοϊκός.
Τον απομάκρυναν από τις εμπόλεμες ζώνες,
τον έστειλαν σπίτι.
ΜΟΤΕΛ ΟΟΥΕΝΣΒΙΛ
Όταν τον ρώτησα τι έγινε
τη μέρα του φόνου, είπε ότι δεν θυμάται σχεδόν καθόλου τον φόνο.
Είπε ότι είχε πιει πάρα πολύ
πριν βρει
τη γυναίκα του στο μοτέλ.
ΕΙΣΟΔΟΣ ΜΟΤΕΛ
Όταν κάποιος μεθάει,
συνήθως μετά δεν θυμάται πολύ καλά όσα έγιναν ενώ ήταν μεθυσμένος.
Έχει μακρύ ιστορικό αλκοολισμού
που οφείλεται στα ερεθίσματα που έχει,
και είμαι βέβαιος ότι αυτά τα σημαντικά συμπτώματα του PTSD
συνεισέφεραν στο να σκοτώσει τη σύζυγό του.
Αν δεν είχε PTSD,
είμαι σίγουρος ότι δεν θα την είχε σκοτώσει.
Η ΑΝΑΦΟΡΑ ΤΟΥ ΔΡΟΣ ΜΠΡΟΥΣ ΕΓΙΝΕ Η ΒΑΣΗ ΤΗΣ ΥΠΕΡΑΣΠΙΣΗΣ ΤΟΥ ΤΟΜΠΙ ΓΚΡΕΓΚΟΡΙ
Δεν είμαι εδώ για να απαλλάξω ή να δικαιολογήσω τον δράστη.
Είμαι εδώ για να τον εξετάσω.
Μετά, το αποτέλεσμα καθορίζεται από τον δικαστή και τους ενόρκους.
Ο ΓΚΡΕΓΚΟΡΙ ΔΕΝ ΔΙΚΑΣΤΗΚΕ ΠΟΤΕ
Ο ΔΙΚΗΓΟΡΟΣ ΤΟΥ ΕΚΑΝΕ ΕΝΑΝ ΠΟΙΝΙΚΟ ΣΥΜΒΙΒΑΣΜΟ
ΕΠΙΚΑΛΟΥΜΕΝΟΣ ΟΤΙ Ο ΓΚΡΕΓΚΟΡΙ ΕΙΧΕ ΜΕΙΩΜΕΝΟ ΚΑΤΑΛΟΓΙΣΜΟ ΛΟΓΩ ΤΟΥ PTSD ΤΟΥ
Περίμενα ότι θα γίνει δίκη.
Περίμενα να με εξετάσει ο εισαγγελέας.
Τα περίμενα όλα αυτά.
Με εξέπληξε που έφτασαν σε συμβιβασμό, καθώς μιλάμε για φόνο πρώτου βαθμού.
ΤΟ 2018, ΣΑΝ ΑΝΤΑΛΛΑΓΜΑ ΠΟΥ ΔΗΛΩΣΕ ΕΝΟΧΟΣ,
Ο ΓΚΡΕΓΚΟΡΙ ΚΑΤΑΔΙΚΑΣΤΗΚΕ ΣΕ 24 ΕΤΗ ΦΥΛΑΚΙΣΗΣ
ΓΙΑ ΦΟΝΟ ΔΕΥΤΕΡΟΥ ΒΑΘΜΟΥ
ΣΑΝΤΑ ΦΕ, ΝΕΟ ΜΕΞΙΚΟ
Ο εισαγγελέας μάς απογοήτευσε πάρα πολύ.
Έκανε συμβιβασμό χωρίς να μας το πει.
Γιατί να μη γίνει δίκη με ενόρκους;
Μόνο αυτό μπορούσε να μας προσφέρει λίγη γαλήνη.
Θα ήταν πολύ δύσκολο,
αλλά ήμασταν προετοιμασμένοι,
έτσι θα αποδιδόταν δικαιοσύνη για τον φόνο της Αϊνέζ.
Με λένε Τόνια, είμαι θεία της Αϊνέζ.
Η Αϊνέζ και ο Τόμπι έζησαν
εδώ μαζί μου για περίπου τρεις μήνες
ενώ έψαχναν ένα μέρος για να μείνουν.
Είχαν ένα αγοράκι, τον Μπλέικ.
Ήταν αξιαγάπητος.
ΑΠΟ ΤΟΝ ΠΡΩΤΟ ΚΑΙΡΟ ΤΗΣ ΣΧΕΣΗΣ ΤΟΥΣ,
Η ΣΥΜΠΕΡΙΦΟΡΑ ΤΟΥ ΓΚΡΕΓΚΟΡΙ ΠΡΟΣ ΤΗΝ ΑΪΝΕΖ ΑΝΗΣΥΧΟΥΣΕ ΤΗΝ ΟΙΚΟΓΕΝΕΙΑ ΤΗΣ
Η Αϊνέζ ήξερε ότι ανησυχούσα.
Είχαν μια θλιβερή και καταπιεστική σχέση.
Της έλεγε πώς να ντύνεται, πώς να τρώει, πώς να κινείται.
Επηρέασε την αίσθηση του εαυτού της,
και πίστεψε ότι δεν ήταν αρκετά καλή,
έτσι την πλήγωνε.
Ο Τόμπι απειλούσε να βλάψει κόσμο.
Μου είπε κατάμουτρα ότι θα σκοτώσει εμένα και την οικογένειά μου.
Είπε στον πατριό και τον πρώην σύζυγό μου
ότι θα μας πυροβολήσει και θα μας σκοτώσει έναν έναν.
Δεν ήθελε να έχουμε καθόλου πάρε δώσε μαζί της.
Ήθελε να έχει τον απόλυτο έλεγχο.
Μίλησα πολλές φορές με την Αϊνέζ.
Την ενθάρρυνα να τον παρατήσει γιατί ανησυχούσα για την ασφάλειά της.
Είπε "Το ξέρω, θεία Τόνια, κι εγώ φοβάμαι".
ΤΕΛΙΚΑ, ΤΟΝ ΙΟΥΝΙΟ ΤΟΥ 2016, Η ΑΪΝΕΖ ΚΑΙ Ο ΓΚΡΕΓΚΟΡΙ ΧΩΡΙΣΑΝ
ΒΔΟΜΑΔΕΣ ΠΡΙΝ ΤΟΝ ΦΟΝΟ,
ΟΡΙΣΤΙΚΟΠΟΙΟΥΣΑΝ ΤΗ ΣΥΜΦΩΝΙΑ ΤΟΥ ΔΙΑΖΥΓΙΟΥ ΤΟΥΣ
Η Αϊνέζ και ο Τόμπι συμφώνησαν να χωρίσουν
και να μοιραστούν την επιμέλεια του παιδιού τους, του Μπλέικ.
Θα έμενε δύο βδομάδες με τον Τόμπι, και δύο βδομάδες με την Αϊνέζ,
αλλά τα πράγματα γινόντουσαν περίπλοκα
γιατί ο Τόμπι δεν έδινε εύκολα τον Μπλέικ.
Χρησιμοποιούσε τον Μπλέικ για να κρατήσει την Αϊνέζ στη ζωή του.
Ήθελε να έχει τον έλεγχο,
και να κρατήσει το παιδί μακριά από την Αϊνέζ.
Αυτό ήθελε.
ΣΑΝΤΑ ΦΕ ΝΕΟ ΜΕΞΙΚΟ
Έτσι, η Αϊνέζ μετακόμισε στο Νέο Μεξικό για να είναι κοντά μας,
και την πείσαμε να βρει νομική βοήθεια.
Η ΑΪΝΕΖ ΕΠΕΣΤΡΕΨΕ ΣΤΟ ΜΙΖΟΥΡΙ
ΓΙΑ ΝΑ ΕΠΑΝΑΔΙΑΠΡΑΓΜΑΤΕΥΤΕΙ ΤΟΥΣ ΟΡΟΥΣ ΤΟΥ ΔΙΑΖΥΓΙΟΥ
ΩΣΤΕ ΝΑ ΠΑΡΕΙ ΤΗΝ ΑΠΟΚΛΕΙΣΤΙΚΗ ΕΠΙΜΕΛΕΙΑ ΤΟΥ ΜΠΛΕΪΚ
Όταν η Αϊνέζ πήγε στο δικαστήριο με τον δικηγόρο της,
ο κύριος Γκρέγκορι θύμωσε σε απίστευτο βαθμό.
Έγινε έξαλλος γιατί είχε χάσει τον έλεγχο.
Επικοινωνούσα μέσω μηνυμάτων με την Αϊνέζ τη μέρα που δολοφονήθηκε.
Είπε ότι ο Τόμπι τρελάθηκε,
και ότι εκείνη χρειαζόταν βοήθεια.
Φοβόταν.
ΣΤΙΣ 3 ΑΥΓΟΥΣΤΟΥ ΤΟΥ 2016, ΤΟ ΔΙΚΑΣΤΗΡΙΟ ΔΕΧΤΗΚΕ
ΝΑ ΕΞΕΤΑΣΕΙ ΤΟΥΣ ΝΕΟΥΣ ΟΡΟΥΣ ΤΗΣ ΑΪΝΕΖ
Ο ΓΚΡΕΓΚΟΡΙ ΤΗ ΣΚΟΤΩΣΕ ΤΗΝ ΕΠΟΜΕΝΗ ΜΕΡΑ
Δεν θυμάμαι τι έγινε τη μέρα του φόνου.
Την αγαπούσα,
και…
σκέφτομαι τα καλά πράγματα.
Πόσο αγαπούσε τα παιδιά, πόσο υπέροχη ήταν.
Όταν μου είπαν
ότι το άτομο που πέθανε ήταν η Αϊνέζ…
έγινα ράκος.
Στην αρχή, βρισκόμουν σε άρνηση.
Και υποθέτω ότι βρίσκομαι σε άρνηση
ακόμα.
Την αγαπούσα.
Ο τύπος είναι απίστευτος.
Με τσάντισε. Μιλάει ακατάληπτα.
Λέει ψέματα.
Τη σκότωσε επειδή είχε θυμώσει. Δεν έγινε το δικό του.
Η δίκη δεν πήγαινε όπως ήθελε,
και σχεδίασε όσα έγιναν, είμαι σίγουρη για αυτό.
ΕΛ ΠΑΣΟ, ΤΕΞΑΣ
Νομίζω ότι δεν ταίριαζαν καθόλου.
Πάντα ένιωθα ότι κάτι πάει λάθος.
Πάντα ένιωθα ότι έπρεπε να της είχα σταθεί πιο πολύ.
Όταν έμαθα τι έγινε, ένιωσα απαίσια.
Με λένε Τζέσι Άντερλα.
Υπηρέτησα μαζί με τον Τόμπι Γκρέγκορι στο Φορτ Κάρσον, στο Κολοράντο
από το 2009 έως το 2012.
ΠΟΤΟ ΤΗΣ ΗΜΕΡΑΣ
Ο Τόμπι δεν είχε πολλούς φίλους εκτός από εμένα.
Ήταν κλειστός τύπος.
Εξεπλάγην που με άφησε να μπω στη ζωή του.
Πηγαίναμε για ψάρεμα μία στο τόσο
ή πηγαίναμε σε βουνά για σκοποβολή.
Μου φερόταν πάντα καλά,
και μου άρεσε που ήμασταν φίλοι.
Όταν γνώρισα τον Τόμπι,
μου είπε ότι έπαιρνε το τέταρτό του διαζύγιο.
Ήταν γύρω στα 35,
και σκέφτηκα "Τι στον διάολο;"
Πώς γίνεται να πάρεις τέσσερα διαζύγια
σε τόσο μικρό χρονικό διάστημα;
Ήταν και κάπως περήφανος για αυτό. Αυτό με τρέλαινε.
Εγώ, ο Τόμπι και η Αϊνέζ ήμασταν στο Αφγανιστάν.
Η Αϊνέζ ήταν απίθανη στρατιώτης. Ήταν χαρούμενη. Ήταν υπέροχο άτομο.
Ο Τόμπι μού είχε πει
ότι είχε σχέση με την Αϊνέζ.
Και σοκαρίστηκα όταν ο Τόμπι μού είπε ότι παντρεύτηκαν.
Ξαφνικά,
έφυγαν και οι δύο από τον στρατό,
πήγαν στο Μιζούρι, παντρεύτηκαν εκεί,
κι έκαναν ένα παιδί.
Σκεφτόμουν "Απίστευτο, και τι θα κάνετε τώρα;"
ΜΠΑΡ
Ο ΤΖΕΣΙ ΕΙΧΕ ΕΠΙΣΗΣ ΔΙΑΓΝΩΣΤΕΙ ΜΕ PTSD ΣΤΟΝ ΣΤΡΑΤΟ
Νομίζω ότι με εμπιστευόταν.
Μπορούσα να τον πείσω να μην κάνει κάποια πράγματα,
να τον ηρεμώ και τα λοιπά.
Αν με είχε πάρει να μιλήσουμε,
πιστεύω ειλικρινά ότι θα το είχα αποτρέψει.
Ήρθε η ψυχολογική αξιολόγηση από το Σεντ Λούις,
και ήταν λεπτομερής.
Η αναφορά έλεγε ότι το PTSD έπαιξε ρόλο
που τη σκότωσα, και πυροβόλησα τον εαυτό μου.
Νομίζω ότι ήταν η αντίδρασή μου στο PTSD που εκδηλώθηκε
λόγω στρες και έλλειψης φαρμάκων.
Αυτό νομίζω.
Αυτό πιστεύω.
Δεν θα πω ψέματα, τσαντίστηκα.
Με τσάντισαν αυτά που είπε
γιατί υπάρχουν άτομα που έχουν πολλά θέματα λόγω του PTSD,
είναι λάθος να ρίχνει το φταίξιμο στο PTSD.
Λόγω του PTSD μου, δεν θέλω να είμαι με πολύ κόσμο.
Δεν… Είναι τρομακτικό για εμένα.
Ανεβαίνει η αδρεναλίνη μου, ιδρώνω, γίνομαι παρανοϊκός.
Αν έχω ένα όπλο σε μια τέτοια κατάσταση,
δεν θα αρχίσω να πυροβολώ τον κόσμο.
Δεν θα κάνω ολόκληρο ταξίδι
λέγοντας "Είχα ένα ερέθισμα. Ας κάνω έναν φόνο".
Δεν λειτουργεί έτσι το PTSD.
Καμιά αντίδραση στο PTSD δεν κρατάει τόσο.
Τον αγαπώ αυτόν τον τύπο, είναι φίλος μου.
Αλλά όσο κι αν τον αγαπώ,
το έκανε.
Διέπραξε ένα έγκλημα. Σκότωσε.
ΟΟΥΕΝΣΒΙΛ, ΜΙΖΟΥΡΙ
Για εμένα, η υπόθεση ήταν απλή.
Ο Τόμπι Γκρέγκορι μπήκε στο αμάξι του
θυμωμένος,
και πήγε στο Όουενσβιλ.
Ήταν φόνος πρώτου βαθμού.
Ήμουν σίγουρος για αυτό.
Με λένε Ράντι Έσφορστ.
Ήμουν σερίφης της κομητείας Γκασκονέιντ από το 2004 έως το 2016.
ΓΡΑΦΕΙΟ ΣΕΡΙΦΗ
Ο ΣΕΡΙΦΗΣ ΕΣΦΟΡΣΤ ΗΤΑΝ ΑΠΟ ΤΟΥΣ ΠΡΩΤΟΥΣ ΠΟΥ ΕΦΤΑΣΑΝ ΣΤΗ ΣΚΗΝΗ ΤΟΥ ΕΓΚΛΗΜΑΤΟΣ
Όταν έφτασα,
είδα να βάζουν ένα άτομο σε ασθενοφόρο, και να το απομακρύνουν.
Πήγα εκεί όπου ήταν το θύμα.
Έβγαλα την κουβέρτα, και είδα μια γυναίκα.
Ήταν ξαπλωμένη ανάσκελα,
και είχε δεχτεί πολλές σφαίρες, κυρίως στο κεφάλι.
Όσο ήμουν στο πάρκινγκ, έτυχε να δω μια κάμερα.
Πήγα στον διευθυντή, και τον ρώτησα
"Δουλεύουν οι κάμερες ασφαλείας σας;"
Και είπε "Ναι, δουλεύουν".
ΣΕΡΙΦΗΣ ΡΑΝΤΙ ΕΣΦΟΡΣΤ
Είναι δύσκολο να δω το βίντεο γιατί ξέρω τι θα γίνει.
Βγήκε από το αμάξι. Υπήρχαν
τέσσερις πόρτες πριν τη δική της.
Τις προσπέρασε όλες, και πήγε κατευθείαν στο τελευταίο δωμάτιο.
Ο ΓΚΡΕΓΚΟΡΙ ΕΜΕΙΝΕ ΣΤΟ ΔΩΜΑΤΙΟ ΤΗΣ ΑΪΝΕΖ ΓΙΑ ΛΙΓΟΤΕΡΟ ΑΠΟ ΤΡΙΑ ΛΕΠΤΑ
Βρήκαμε αίμα στο δωμάτιο,
άρα, ξέρουμε ότι δέχτηκε τουλάχιστον μία σφαίρα εκεί.
Αλλά μπόρεσε να βγει έξω από το δωμάτιο,
και…
Μετά, κατέρρευσε στο έδαφος,
κι αυτός πήγε από πάνω της, και την πυροβόλησε τέσσερις φορές,
και μετά, την κλότσησε στο κεφάλι. Δηλαδή,
αυτό είναι οργή.
Είναι ανεξέλεγκτη οργή.
Την εκτέλεσε.
Δεν μπορώ να το περιγράψω αλλιώς.
Την εκτέλεσε.
Ο ΓΚΡΕΓΚΟΡΙ ΘΑ ΜΠΟΡΕΙ ΝΑ ΑΠΟΦΥΛΑΚΙΣΤΕΙ ΠΡΟΩΡΑ ΤΟ 2037,
ΑΦΟΥ ΘΑ ΕΧΕΙ ΕΚΤΙΣΕΙ 19 ΧΡΟΝΙΑ ΠΟΙΝΗΣ ΓΙΑ ΤΟΝ ΦΟΝΟ ΤΗΣ ΑΪΝΕΖ
ΤΜΗΜΑ ΣΕΡΙΦΗ ΚΟΜΗΤΕΙΑΣ ΓΚΑΣΚΟΝΕΪΝΤ
Ήταν φόνος πρώτου βαθμού,
έπρεπε να είχε φάει ισόβια.
Ή έπρεπε να τον είχαν σκοτώσει με ένεση.
ΣΕΪΝΤΙ ΠΟΪΝΤ, ΟΚΛΑΧΟΜΑ
Η Βίβλος λέει ότι δεν πρέπει να μισώ κανέναν.
Με δυσκολεύει αυτό.
Επειδή έχω πολύ μίσος και θυμό
μέσα μου για αυτό το άτομο,
και δεν μου αρέσει το πώς νιώθω.
Με λένε Τζον Τολκ.
Η Αϊνέζ ήταν η μοναχοκόρη μου.
Όταν η Αϊνέζ μού είπε ότι θα καταταχθεί στον στρατό,
τρόμαξα κάπως
επειδή γινόντουσαν πολλές πολεμικές επιχειρήσεις τότε.
ΤΟΛΚ
Αλλά ήμουν περήφανος για εκείνη. Ήξερα ότι ήθελε να υπηρετήσει τη χώρα της.
Μετά, γνώρισε τον Τόμπι.
Είπα στην Αϊνέζ ότι δεν τον εμπιστεύομαι,
ότι κάτι πάει λάθος με αυτόν.
Είχα κακό προαίσθημα για αυτόν, σπάνια έχω κακό προαίσθημα για κάποιον,
αλλά είχα για αυτόν.
Εκείνη είπε "Όχι, όλα καλά".
Έτσι, της είπα να έχει τα μάτια της 14, να προσέχει πολύ.
Ήταν πολύ ανασφαλής και δειλός,
και απειλούσε άτομα.
Όχι ευθέως, αλλά πίσω από την πλάτη τους.
Έλεγε "Μπορώ να σκοτώσω όποιον θέλω.
Θα τη σκαπουλάρω γιατί θα πω ότι έφταιγε το PTSD".
Το θεωρούσε πάρα πολύ σημαντικό.
Πίστευε ότι δεν θα μπει ποτέ φυλακή γιατί έχει PTSD.
Μου τηλεφώνησαν
και μου είπαν ότι έφτασαν σε συμβιβασμό,
το οποίο με ενόχλησε πολύ
γιατί αυτός ο άνδρας δολοφόνησε την κόρη μου εν ψυχρώ.
Είπα στον δικηγόρο ότι μου είχε πει ότι μπορεί να σκοτώσει όποιον θέλει,
και να πει ότι έφταιγε το PTSD
ώστε να τη σκαπουλάρει.
Ο δικηγόρος μού είπε "Δεν το ήξερα αυτό".
Είπα "Επειδή δεν με πήρες ποτέ".
Δεν με πήραν ποτέ για να μου κάνουν ερωτήσεις.
ΣΤΡΑΤΟΣ ΤΩΝ ΗΠΑ
Η Αϊνέζ ήταν το πιο σημαντικό άτομο στη ζωή μου, και…
το ότι ξέρω ότι δεν θα αγκαλιάσω την κόρη μου ποτέ ξανά
με διαλύει.
Μου προκαλεί απερίγραπτη οδύνη. Εγώ…
Μου λείπει το μωρό μου.
Να πάρει.
ΟΧΙ ΑΛΛΑ ΘΥΜΑΤΑ
ΤΕΣΣΕΡΙΣ ΜΗΝΕΣ ΜΕΤΑ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΤΟΜΠΙ ΓΚΡΕΓΚΟΡΙ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
ΟΧΙ ΠΑΡΑΒΑΤΕΣ ΜΕΤΑ ΑΠΟ ΑΥΤΟ ΤΟ ΣΗΜΕΙΟ ΧΩΡΙΣ ΤΗ ΣΥΝΟΔΕΙΑ ΠΡΟΣΩΠΙΚΟΥ
Καταλαβαίνω γιατί μερικοί δεν πιστεύουν
ότι δεν θυμάμαι τίποτα από εκείνη τη μέρα.
Δεν ξέρω τι σκεφτόμουν
ή τι γινόταν ή σε τι ψυχική κατάσταση ήμουν.
Και θα πρέπει να ζήσω με αυτό για την υπόλοιπη ζωή μου.
Κανείς δεν θα με τιμωρήσει τόσο σκληρά όσο με τιμωρώ εγώ.
Κάθε μέρα, η ουλή στο πρόσωπό μου μου θυμίζει
ότι παρόλο που δεν μπορώ να θυμηθώ τα γεγονότα,
ξέρω τι έγινε.
Γιατί είμαι εδώ.
ΓΚΡΕΓΚΟΡΙ, Τ 296785
ΤΟ PTSD σε επηρεάζει αμέσως.
Μόλις…
Σε φάση "Έγινε αυτό. Αντέδρασα έτσι". Σωστά;
Μόλις περάσει εκείνη η στιγμή,
ξεκινάς να ηρεμείς, και η αδρεναλίνη σου αρχίζει να πέφτει.
Αν έχω ένα όπλο σε μια τέτοια κατάσταση,
δεν θα αρχίσω να πυροβολώ τον κόσμο.
Καμιά αντίδραση στο PTSD δεν κρατάει τόσο.
Δεν θα πω ψέματα, τα λόγια του με πόνεσαν.
Το PTSD δεν κρατάει
για μια στιγμή. Μπορεί να κρατήσει για μέρες.
Έχει μεγάλη σημασία τι γεγονός συνέβη, τι σκεφτόσουν.
Δεν ξέρω τι έγινε από εκείνο το πρωί μέχρι τη στιγμή του φόνου.
Δεν μπορείς να λες
"Αν έχω ένα όπλο, δεν θα το κάνω αυτό".
Πώς το ξέρεις;
Δεν έχεις βρεθεί ποτέ σε μια τέτοια κατάσταση.
Ο ΓΚΡΕΓΚΟΡΙ ΠΡΕΠΕΙ ΝΑ ΕΚΤΙΣΕΙ 15 ΧΡΟΝΙΑ ΑΚΟΜΑ
ΠΡΙΝ ΑΠΟΚΤΗΣΕΙ ΤΗ ΔΥΝΑΤΟΤΗΤΑ ΠΡΟΩΡΗΣ ΑΠΟΦΥΛΑΚΙΣΗΣ
Πρέπει να αποφυλακιστώ.
Δηλαδή, το θέλω. Κανείς δεν θέλει να είναι φυλακή.
Αλλά δεν σκοπεύω
απλώς να ζήσω τη ζωή μου όταν βγω.
Σκοπεύω να πάω σε νοσοκομείο για βετεράνους.
ΟΧΙ ΠΑΡΑΒΑΤΕΣ ΜΕΤΑ ΑΠΟ ΑΥΤΟ ΤΟ ΣΗΜΕΙΟ ΧΩΡΙΣ ΤΗ ΣΥΝΟΔΕΙΑ ΠΡΟΣΩΠΙΚΟΥ
Ξέρω τι θα πουν μερικοί.
Θα πουν "Δεν πρέπει να αποφυλακιστεί ποτέ.
Το έκανε μία φορά, θα το ξανακάνει".
Αλλά το περιβάλλον της φυλακής είναι ένα ακόμα πεδίο μάχης.
Δεν θεραπεύουν το PTSD εδώ.
Δεν μπορώ να μιλάω για όσα έκανα στη μάχη
γιατί ίσως με παρεξηγήσουν.
Μου έχουν πει ότι δεν πρέπει να μιλάω για αυτά,
αλλά για αυτά έχω ανάγκη να μιλάω.
Αλλά αν αποφυλακιστείς
ενώ δεν σου παρείχαν τη θεραπεία που λες ότι έχεις ανάγκη,
δεν θα είναι επικίνδυνο να είσαι ελεύθερος;
Είναι…
Δεν είμαι…
Δεν θα απαντήσω.
Υποτιτλισμός: Χρήστος Κανελλόπουλος